**Greit å vite:**

| **Når jeg leser …** | **da betyr det …** |
| --- | --- |
| anbefale, å | det å råde til |
| behandle, å | det å bruke en bestemt metode for å løse et problem |
| droppe, å | det å la være, sløyfe |
| egen-andel, en | en andel du selv bidrar med til å betale en større utgift |
| etse, å | det å få til å gå i oppløsning |
| fag-forening, en | et forbund av folk innenfor et fag eller yrke som diskuterer sine interesser på arbeids-plassen |
| høre, å | det å oppfatte lyd med ørene |
| kampanje, en | kommunikasjon med mål om å informere og påvirke bestemte mål-grupper |
| økonomi, en | penger du tjener og har til å bruke på varer og tjenester |
| pasient, en | en person som får behandling for sykdom |
| plage, en | en lidelse, sykdom eller prøvelse |
| regel-messig | med jevne mellomrom, til stadighet, ofte |
| tann-helse, en | tennenes helse |
| tann-krem, en | krem som inneholder slipe-middel og kjemikalier, brukt til å pusse tennene med |
| tann-lege, en | person som behandler tenner |
| unødvendig | som ikke er nødvendig |

# 649 – Disse spørsmålene kan du stille tannlegen

# Klar Tale nr. 8 / 2024

Før i tiden gikk folk til tann-legen for å trekke tenner. Det førte til at mange etter hvert måtte bruke gebiss. Men dette var dyrt for de fleste.

Det var derfor vanlig å gi gebiss i bryllups-gave. Da slapp mannen å betale hele regningen. I Norge var det også vanlig å gi gebiss i gave til konfirmanter.

Fram til 1960-tallet var det mange som brukte gebiss. Men så ble det gjort en oppdagelse. I byer var det mer fluor i vannet enn på bygda. Og folk som bodde i byene hadde bedre tann-helse enn andre.

Dermed ble det vanlig å ha fluor i tann-krem. På 1960-tallet måtte du ha resept fra legen. I 1971 kom tannkrem med fluor i butikkene. Og slik fikk vi raskt bedre tenner.

*Kilde: NRK*

# Spørsmål:

1.  Mange dropper å dra til både lege og tann-lege. Hvorfor?

**Svar:**

2. Hvilken forening er Heming Olsen-Bergem president i?

**Svar:**

3. Hva anbefaler Olsen-Bergem folk å gjøre?

**Svar:**

4. Hvilken tann-krem bør du bruke?

**Svar:**

5. Hvor ofte bør du pusse tennene?

**Svar:**

6. Tann-leger ser et nytt problem nå for tida. Hva er det?

**Svar:**

7. Hva betyr karies?

**Svar:**

8. Hva er tann-emalje?

**Svar:**

**Oppgave: Sett ordene på rett sted i teksten**

bryter

karies

hvite

tann-legen

anbefaler

unngå

syre

pusse

tennene

hull

Hva er karies?

Har du hørt om tann-sykdommen \_ \_ \_ \_ \_ \_? Det er det samme som \_ \_ \_ \_ i tennene.

På \_ \_ \_ \_ \_ \_ \_ har vi bakterier. Disse gjør sukker fra mat og drikke til \_ \_ \_ \_. Syra løser opp tann-vev og \_ \_ \_ \_ \_ \_ ned tennene. Dette kan føre til karies.

Karies kan oppdages tidlig. Det vises først som \_ \_ \_ \_ \_ flekker på tennene. Senere utvikler det seg til hull. Men du kan \_ \_ \_ \_ \_ karies.

Det viktigste er å \_ \_ \_ \_ \_ tennene. Tann-leger \_ \_ \_ \_ \_ \_ \_ \_ \_ to ganger daglig med fluor-tannkrem. Det er også lurt å bruke tann-tråd.

Men dersom hullet blir for stort, er det lurt å gå til \_ \_ \_ \_ \_ \_ \_ \_ \_ \_.

*Kilde: Helsenorge*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Eller på nett her:

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.